སྡེ་གཉིས་ཀྱི་ནང་ནས་ཁོང་གི་རྟེན་སྔགས་པ་ཡིན་ན་ཡང་།ཁོང་གིས་སྐུ་ཚེ་གང་བོར་ཐོ་ཅོའི་སྤྱོད་པ་དང་སྔགས་ལ་ཁ་གཡར་ནས་བག་མེད་ཀྱི་ལས་བྱེད་པ་དེ་འདྲ་གཏན་ནས་མི་གནང་།ཁོང་གིས་ཀྱང་།རྫ་ཆུ་ཁའི་སྤྲུལ་སྐུ་གཞན་པ་མང་པོ་ཞིག་ནང་བཞིན་ཆང་དང་ཐ་མག་སྤྱོད་པ་སོགས་དེ་འདྲའི་དྲི་ཙམ་ཡང་མི་གོས་པར་མ་ཟད་ཁོང་གི་གདུལ་བྱར་གྱུར་པ་རྣམས་ཀྱིས་ཀྱང་འདི་རིགས་ལ་ལྷག་ཏུ་འཛེམས་པ་ཡིན།རྟག་ཏུ་མངོན་ཤེས་དང་གྲུབ་རྟགས་ཡོད་པའི་རྫུ་བག་དང་སྤྱོད་པ་ཡ་མ་ཟུང་དེ་འདྲ་ཡང་གཏན་ནས་མི་གནང་།